Ljubljana, dne 4. 7. 2022

**Zadeva: 6 – Sprememba razpisne dokumentacije**

Naročnik na svoji spletni strani objavlja Kulturno varstveno mnenje ZVKDS, Območna enota Ljubljana z dne 27. 6. 2022 in spreminja naslednja poglavja v objavljeni razpisni dokumentaciji št. ŽALE-24/22 Obnova desnega objekta propilej na Plečnikovih Žalah:

A) Pogoj iz točke **3.2.3.1** **REFERENCE**, in sicer se črta objavljeno besedilo za ta pogoj v celoti. Novo besedilo je naslednje:

**1. REFERENCE – pONUDNIK**

Ponudnik mora izkazati, da je v obdobju od 1. 1. 2017 do datuma oddaje ponudbe, v skladu z določili ene sklenjene pogodbe, izvedel rekonstrukcijo kulturnega spomenika v vrednosti najmanj 600.000,00 EUR brez DDV.

Ta pogoj lahko izpolni ponudnik sam ali skupaj s partnerji v primeru skupne ponudbe ali skupaj s prijavljenimi podizvajalci.

Referenčni posel se šteje za dokončanega z dnem podpisa Zapisnika o sprejemu in izročitvi izvedenih del (primopredajnega zapisnika), brez kakršnihkoli dodatnih ugotovitev.

Kot dokazilo za izpolnjevanje pogoja referenc mora ponudnik predložiti izpolnjen obrazec Seznam referenc ter izpolnjen Obrazec A: Potrdilo – reference s podatki investitorja /-ev referenčnega objekta ali drug obrazec iz predhodnih javnih naročil, ki mora biti po vsebini skladen z obrazcem iz te razpisne dokumentacije.

Obrazec Potrdilo – Referencepotrdijo investitorji referenčnih objektov. Obrazec Potrdilo – reference ni potrebno posredovati v potrditev investitorju naročniku ŽALE, d.o.o., mora pa obrazec potrditi generalni konservator ZVKDS.

Naročnik pa je upravičen pred sprejemom odločitve o izbiri opraviti poizvedbe o navedenih referencah in zahtevati potrditev s strani investitorjev referenčnih objektov. Če v ponudbi navedene reference ne izkazujejo resničnega stanja, jih naročnik ne bo upošteval.

**2. REFERENCE – OBRTNIKI (GOSPODARSKI SUBJEKTI)**

Ponudnik mora zagotoviti strokovno usposobljene obrtnike (gospodarske subjekte) za specializirana obrtniška dela (Glej drugo alinejo Kulturnovarstvenega mnenja, str. 2, Reference izvajalcev):

-fasaderska dela,

- krovska dela,

- mizarska dela,

- pasarska dela,

- tlakarska dela.

Prijavljeni obrtniki morajo imeti najmanj tri reference za določeno področje dela (fasaderska dela, krovska dela, mizarska dela, pasarska dela, tlakarska dela) na kulturnih spomenikih v skupni vrednosti najmanj 130.000,00 EUR brez DDV, in sicer v naslednjih vrednostih po posameznih vrstah del:

* mizarska dela: 3 reference v skupni vrednosti najmanj 90.000,00 EUR brez DDV,
* tlakarska dela: 3 reference v skupni vrednosti najmanj 40.000,00 EUR brez DDV.

Za fasaderska, krovska in pasarska dela vrednost referenc ni določena.

Referenčna dela morajo biti izvedena v obdobju od 1. 1. 2017 do datuma oddaje, v skladu z določili sklenjenih pogodb/naročilnic.

Kot dokazilo za izpolnjevanje pogoja mora ponudnik predložiti izpolnjen obrazec Seznam referenc – Obrtniki ter izpolnjen Obrazec B: Potrdilo reference – Obrtniki, ki ga morajo potrditi investitorji referenčnih objektov in generalni konservator ZVKDS. Obrazec Potrdilo – reference - Obrtniki ni potrebno posredovati v potrditev investitorju naročniku ŽALE, d.o.o.

Ta pogoj lahko izpolni ponudnik sam ali skupaj s partnerji v primeru skupne ponudbe ali skupaj s prijavljenimi podizvajalci. Ponudnik mora obrtnike (gospodarske subjekte) prijaviti kot podizvajalce.

Naročnik pa je upravičen pred sprejemom odločitve o izbiri opraviti poizvedbe o navedenih referencah in zahtevati potrditev s strani investitorjev referenčnih objektov. Če v ponudbi navedene reference ne izkazujejo resničnega stanja, jih naročnik ne bo upošteval.

B) Pogoj iz točke **3.2.3.2 KADROVSKA STRUKTURA**, in sicer se črta objavljeno besedilo za ta pogoj v celoti. Novo besedilo je naslednje:

Ponudnik mora zagotoviti naslednja kadra:

1. vodjo gradbenih del,

2. vodjo restavratorsko – konservatorskih del

**1. Vodja gradbenih del** mora izkazati, da je v obdobju od 1. 1. 2017 do datuma oddaje ponudbe, opravljal funkcijo vodje gradbenih del pri eni (1) gradbeni pogodbi za rekonstrukcijo kulturnega spomenika v vrednosti najmanj 600.000,00 EUR brez DDV. Referenco za ogovornega vodjo gradbenih del mora potrditi investitor referenčnega objekta in Generalni konservator ZVKDS.

Ponudnik mora za prijavljenega vodjo gradbenih del izpolniti obrazec Kadrovska struktura in predložiti naslednja dokazila:

* potrdilo o izobrazbi gradbene smeri ali o opravljenem strokovnem izpitu z navedbo št. vpisa v Imenik pooblaščenih inženirjev pri IZS ali v Imenik vodij del pri IZS ali v Imenik vodij del pri OZS oziroma potrdilo o vpisu v enega izmed navedenih imenikov,
* kopije M-1 oziroma M-1/M-2 obrazca, ter v primeru spremembe še kopijo M-3 obrazca,
* obrazec Potrdilo reference – Kadri – Vodja gradbenih del (Objavljen na spletni strani naročnika.)

Prijavljeni vodja gradbenih del mora izpolnjevati pogoje skladno z veljavnim Gradbenim zakonom (Uradni list RS, št. [199/21](http://www.uradni-list.si/1/objava.jsp?sop=2017-01-2914), v nadaljevanju GZ-1). V primeru, da vodja gradbenih del ni zaposlen pri ponudniku, ga mora ponudnik prijaviti kot partnerja ali podizvajalca.

**2. Vodja restavratorsko - konservatorskih del** je lahko:

- konservator – restavrator z opravljenim strokovnim izpitom ali

- restavrator – konservator, ki mora izkazati, da je v obdobju od 1. 1. 2017 do datuma oddaje ponudbe, opravljal funkcijo vodje restavratorsko – konservatorskih del pri najmanj treh sklenjenih pogodbah/naročilnicah za rekonstrukcijo kulturnega spomenika v skupni vrednosti najmanj 100.000,00 EUR brez DDV.

Referenco za vodjo restavratorsko - konservatorskih del mora potrditi investitor referenčnega objekta in generalni konservator ZVKDS.

Ponudnik mora za prijavljenega vodjo restavratorsko-konservatorskih del izpolniti obrazec Kadrovska struktura in predložiti naslednja dokazila:

* potrdilo o opravljenem strokovnem izpitu s področja konservatorstva – restavratorstva pri Ministrstvu za kulturo,
* kopije M-1 oziroma M-1/M-2 obrazca, ter v primeru spremembe še kopijo M-3 obrazca,
* obrazec Potrdilo reference – Kadri – Restavrator – Konservator (Objavljen na spletni strani naročnika.)

V primeru, da vodja restavratorsko – konservatorskih del ni zaposlen pri ponudniku, ga mora ponudnik prijaviti kot partnerja ali podizvajalca.

Velja za točko 1 in 2: »Zahtevana Potrdila – reference – kadri ni potrebno posredovati v potrditev investitorju naročniku ŽALE, d.o.o.«, mora pa potrdilo podpisati generalni konservator ZVKDS.

Naročnik pa je upravičen pred sprejemom odločitve o izbiri opraviti poizvedbe o navedenih referencah in zahtevati potrditev s strani investitorjev referenčnih objektov. Če v ponudbi navedene reference ne izkazujejo resničnega stanja, jih naročnik ne bo upošteval.

Naročnik podaljšuje rok za oddajo ponudb torka, dne 12. 7. 2022 do 12. ure.

Priloga:

* KULTURNOVARSTVENO MNENJE – 27. 6. 2022
* Obrazci – 4 x